stanford-oval/wikipedia huggingface dataset:
Assassin's Creed (סדרת משחקים)
משחקי הזיכיון > משחקים לניידים שבוטלו/הופסקו

Assassin's Creed: Project Legacy ("אמונת המתנקש: פרויקט מורשת") היה משחק דפדפן לשחקן יחיד מז'אנר משחקי התפקידים, שיצא באפליקציית פייסבוק ב-30 בספטמבר 2010 כקידום למשחק "Assassin's Creed: Brotherhood" ומקושר אליו. המשחק בעיקרו כולל ממשק של טקסט מקוון, אך גם מכיל כמה עיצובים גרפים ומספר קטעי קול ו-ווידאו. לפי עלילת המשחק, השחקנים הם נבדקים באבסטרגו שחיים את חייהם של אבותיהם המתנקשים של נבדקים אחרים. שלא כמו באמצעות האנימוס, השחקנים משתמשים בסורק נתונים.
Assassin's Creed Identity ("אמונת המתנקש: זהות") היה משחק תפקידים ממוחשב שיצא בפברואר 2016 למכשירי iOS ואנדרואיד. זהו משחק המובייל הראשון בסדרה שהציג סביבה תלת-ממדית שניתן לחקור במלואה, ואשר התרחש במקביל למשחק "Assassin's Creed: Brotherhood". במשחק, השחקנים יכלו ליצור דמות מתנקש משלהם, ולהשלים משימות עבור האחווה באיטליה, בנוסף למפגש עם דמויות מהסדרה הראשית כמו אציו אודיטורה דה פירנצה וניקולו מקיאוולי.
Assassin's Creed: Initiates ("אמונת המתנקש: חניכים") היה פרויקט קהילתי שהושק ב-1 בספטמבר 2012 תחת הדומיין acinitiates ואשר התמקד ביקום של זיכיון המשחקים, במאגר המידע שבו (שכלל גם קו זמן לכל אירועי הזיכיון), במרכיבים עלילתיים ובמסמכי מידע על הדמויות. הפרויקט נסגר ב-24 בדצמבר 2014, ותחזוקה מקוונת נעשתה בו עד לפברואר 2015. הפלטפורמה נזנחה סופית ב-4 בדצמבר 2015.
Assassin's Creed Utopia ("אמונת המתנקש: אוטופיה") היה משחק מובייל שתוכנן לצאת למכשירי iOS ואנדרואיד, ועלילתו תוביל למשחק "Assassin's Creed III". תקופת הזמן של המשחק תוכננה להיות המאה ה-17, עם תחילתה של הקולוניזציה האירופית של אמריקה. סגנון המשחקיות נועד להקיף כ-150 שנות היסטוריה, כדי לעזור לשחקן ללמוד כיצד המתנקשים השפיעו על ההיסטוריה ועזרו לעצב את שלוש-עשרה המושבות המקוריות. המשחקיות נועדה לכלול בנייה של עיר קולוניאלית, והמתנקשים של הקולוניות השונות היו יכולים להביס את אויביהם בקרבות אפיים שמוקצבים בזמן. כמו כן, השחקנים היו יכולים לאתגר את כוחם בקרבות תלת-ממדיים לא-מסונכרנים.
Assassin's Creed: Lost Legacy ("אמונת המתנקש: מורשת אבודה") היה אמור להיות משחק מובייל עבור הקונסולה הניידת נינטנדו 3DS, כשהפרוטגוניסט הראשי הוא אציו אודיטורה בדרכו למסיאף לחקור אודות מקורותיו של מסדר המתנקשים. אולם, ביולי 2011 הוכרז על ביטולו ובמקומו יצא "Assassin's Creed: Revelations".
משחקי הזיכיון > משחקים עתידיים

כאשר סבסטיאן פואל מחברת יוביסופט נשאל בשנת 2009 לגבי עתיד הסדרה, הוא ציין שהם יוכלו לעשות עוד 35 משחקים כאלו. בנובמבר 2011, החברה פרסמה משאל המבקש ממשתתפיו לציין איזה מקומות ותקופות זמן הם ירצו לראות במשחקים הבאים. מבין תקופות הזמן האפשריות היו סין מימי הביניים, התקופה הוויקטוריאנית, מצרים העתיקה, הקולוניזציה של ממלכת פורטוגל והאימפריה הספרדית באמריקה, המהפכה האמריקאית, המהפכה הרוסית, יפן הפיאודלית ורומא העתיקה. אלכס הצ'ינסון, המנהל הקריאייטיבי של המשחק "Assassin's Creed III" הציע שתקופות הזמן המבוקשות ביותר - מלחמת העולם השנייה, יפן הפיאודלית ומצרים העתיקה - הן התקופות הגרועות ביותר למשחק של אססינס קריד. בנוסף, הוא ציין שגם הוא וגם הכותב קורי מיי פתוחים לרעיון למשחק עתידי שמתרחש בתקופת הראג' הבריטי, שכוללת את המדינות המודרניות של בנגלדש, פקיסטן, מיאנמר והודו. נעשה שימוש מאוחר יותר בתקופות של אנגליה הוויקטוריאנית, סין מימי הביניים, חלקים מהראג' הבריטי, המהפכה הרוסית ומצרים העתיקה במשחקים "Assassin's Creed Syndicate", ‏"Assassin's Creed III", ‏"Assassin's Creed Chronicles" ו-"Assassin's Creed Origins", בהתאמה, כאשר מלחמת העולם הראשונה אוזכרה כחלק מהמשחק "Syndicate", מלחמת העולם השנייה אוזכרה כאיסטר אג במשחק "Unity", ואילו חלקים מרומא העתיקה אוזכרו ב-"Origins". יפן הפיאודלית תהיה תקופת הזמן של המשחק העתידי, "Assassin's Creed Shadows".
ב-28 ביוני 2024, מנכ"ל יוביסופט איב גיימו הכריז רשמית שמספר משחקי העבר של הסדרה יזכו לרימייק, וזו תהיה הזדמנות לעבור מחדש על אותם משחקים ולהפוך אותם למודרניים יותר. בהמשך דבריו, גיימו ציין ש"ישנם עולמות במשחקים הישנים  שהם עשירים מאוד מבחינת תוכנם".
משחקי הזיכיון > משחקים עתידיים > Assassin's Creed Jade

"Assassin's Creed Jade" ("אמונת המתנקש: ירקן") הוא משחק עתידי שמיועד למכשירים ניידים. המשחק יתרחש בתקופת סין העתיקה במהלך שושלת צ'ין של המאה ה-3 לפנה"ס, ויאפשר לשחקנים ליצור דמות משלהם. סגנון המשחקיות יהיה דומה לזה של המשחקים הראשיים בסדרה שיצאו לקונסולות ולמחשב האישי.
המשחק הודלף לראשונה בספטמבר 2022 בשם-הקוד "פרויקט ירקן", כשלאחריו יצא קדימון ראשון באירוע סטרימינג בשידור חי "Ubisoft Forward" ונחשף שם המשחק כ-"Assassin's Creed: Codename Jade". ביוני 2023 הוכרזה גרסת בטא, ועל אלה שרוצים לשחק להירשם בין ה-3 ל-11 באוגוסט. בכנס החובבים "Gamescom 2023" שוחרר קדימון הסיפור שהציג את סגנון המשחקיות ונחשף שמו הרשמי כ-"Assassin's Creed Jade".
משחקי הזיכיון > משחקים עתידיים > Assassin's Creed Animus Hub

בעקבות פרשת הטרדות מיניות וחקירה מקיפה בנוגע להאשמות בחברת יוביסופט בשנים 2020–2021 (ר' Assassin's Creed Unity#בחירה מגדרית במצב הקואופרטיבי), מרבית מבכירי החברה עזבו את תפקידם ונוצר חיכוך בין החטיבות השונות של החברה. יוביסופט בחרה למזג את הפרויקטים שלה עם אלה של יוביסופט מונטריאול וקוויבק תחת גוף מנהלי אחד באפריל 2021, כאשר חטיבת קוויבק הפכה לאחראית על משחקי אססינס קריד. הדבר הוביל לשיתוף פעולה לפיתוחו של המשחק השאפתני ביותר עד כה בסדרה, כותר שירותי בלייב תחת שם-הקוד " Assassin's Creed Animus Hub" (לשעבר "Assassin's Creed Infinity"). אנימוס האב יהיה דומה בסגנונו לשירות פורטנייט ו-Grand Theft Auto Online בשירות שהוא מספק, ולא בהכרח כמשחק רשמי, וישמש כנקודת התחלה למשחקים עתידיים בסדרת אססינס קריד, כמו גם אמצעי להקל על פיתוחם של המשחקים בחטיבות יוביסופט השונות.
מארק אלכסיס-קוטה מקוויבק ישמש כמפיק בפועל של מערכת אנימוס האב, ולדבריו המערכת תדמה את הזמנים המודרניים של משחקי אססינס קריד דרך האנימוס, בעוד המשחקים עצמם יתרחשו בתקופות ההיסטוריות השונות. ג'ונתן דומונט וקלינט הוקינג ישמשו כמנהלים קריאייטיבים, ויובילו את חטיבות קוויבק ומונטריאול, בהתאמה.
ב-23 בינואר 2025, חברת יוביסופט שחררה מבט ראשוני על הרכזת החדשה, שתספק מידע ויזואלי ונגיש ואשר תכלול ארבעה מאפיינים עיקריים - "זכרונות" (Memories), המאפשר גישה נוחה למשחקים הקודמים בסדרה; "פרויקטים" (Projects), המאפשר השתתפות במשימות שמקנות לשחקן פרסים בדמות ציוד וכלי נשק חדשים; "החליפין" (Exchange), שמאפשר בניית ארסנל נשקים; ו"הכספת" (Vault), מאגר מידע לנושאים שקשורים לסדרת המשחקים.
משחקי הזיכיון > משחקים עתידיים > Assassin's Creed Shadows

"Assassin's Creed Shadows" (בתרגום חופשי: "אמונת המתנקש: צללים") יהיה המשחק הראשון שיפותח עבור פלטפורמת אנימוס האב לקונסולות המשחקים פלייסטיישן 5 ו-Xbox Series X/S, ולמערכות ההפעלה Microsoft Windows, MacOS ואמזון לונה. ב-15 במאי 2024 יצא הקדימון הראשון של המשחק, והוא מיועד לצאת ב-15 בפברואר 2025, לאחר שתאריך יציאתו נדחה מ-15 בנובמבר 2024. עלילת המשחק תתרחש ביפן הפיאודלית לקראת סופה של תקופת סנגוקו במאה ה-16, ותעקוב אחרי שני פרוטגוניסטים: מתנקשת שינובי נשית בשם נאוויי וסמוראי אפריקני בשם יאסוקה. המשחק מפותח בידי יוביסופט קוויבק, ויהיה משחק תפקידים ממוחשב בסגנון "Assassin's Creed Odyssey", תוך דגש על שני הפרוטגוניסטים ויכולותיהם המיוחדות.
המשחק הוכרז באירוע הסטרימינג בשידור חי "Ubisoft Forward" בספטמבר 2022 תחת שם הקוד "Assassin's Creed: Codename Red" בתור המשחק הגדול הבא של אססינס קריד, שיתרחש בתקופת הזמן של יפן הפיאודלית. קוטה ציין שהמשחק יאפשר לשחקנים לחיות פנטזיה עוצמתית של שכירי חרב הידועים כשינובי.
משחקי הזיכיון > משחקים עתידיים > Assassin's Creed Codename Hexe

"Assassin's Creed: Codename Hexe" (בתרגום חופשי: "אמונת המתנקש: שם-קוד כישוף") הוכרז אף הוא באירוע הסטרימינג שבספטמבר 2022 בתור הכותר השני הגדול הבא במערכת אנימוב האב, אחרי "Codename: Red". פיתוח המשחק עומד בראשותו של קלינט הוקינג מיוביסופט מונטריאול, וקוטה ציין שהמשחק הוא "משחק אססינס קריד שונה לגמרי". למרות שמעט מאוד נחשף בקדימון הראשוני למשחק, חברת החדשות בלומברג ציינה שהמשחק יתרחש במרכז אירופה במהלך המאה ה-16 בשיא פריחתה של האימפריה הרומית הקדושה, ויתמקד בציד מכשפות ובפחדים על-טבעיים אחרים.
סדרת טלוויזיה

בנובמבר 2016, חברות יוביסופט ונטפליקס הכריזו על כוונתן להפיק סדרה על משחקי אססינס קריד. ביולי 2017 נודע כי המפיק אדי שנקר הודיע שהוא יעמוד בראש הפקתה של הסדרה, שתהיה בפורמט של אנימה. הסדרה תכלול סיפור מקורי מאת שנקר ותחלוק את אותו יקום כמו סדרת המשחקים.
באוקטובר 2020 הוכרז כי מתוכננות להתחיל בשלב ההפקה גם סדרת לייב אקשן וגם סדרת אנימציה בנוסף לסדרת האנימה, עבור נטפליקס. סדרת הלייב אקשן תופק על ידי חטיבת הסרטים והסדרות של יוביסופט לשירות הסטרימינג, כשג'ייסון אלטמן ודניאל קרייניק ישמשו כמפיקים בפועל וג'ב סטוארט ישמש ככותב הראשי. בינואר 2023, המגזין המקוון "Collider" ציין שסטוארט כבר איננו מעורב בפרויקט.
מספר אלמנטים מסדרת משחקי אססינס קריד מופיעים בסדרת האנימציה משנת 2023 "קפטן לייזרהוק: רמיקס של דם הדרקון". אחד מהפרוטגוניסטים הראשיים, צפרדע השור דמוי האדם, מתואר כאחד שמשתייך למסדר המתנקשים, בעוד תאגיד הענק עדן האנטגוניסטי מתואר כצאצא של מסדר הטמפלרים.
סרטים באורך מלא > סרט קולנוע

סרט לייב אקשן באורך מלא, "אמונת המתנקש", מתרחש באותו היקום של משחקי הזיכיון, והוא יצא ב-21 בדצמבר 2016. שלב ההפקה של הסרט החל עוד באוקטובר 2011, כאשר סרטי סוני החלו במגעים אחרונים להפיק את הסרט יחד עם חטיבת הסרטים והסדרות של יוביסופט. ביולי 2012, השחקן מייקל פסבנדר הוכרז שיככב בסרט וגם ישמש כמפיק-שותף. באוגוסט 2015 נחשף כי תפקידו בסרט הוא של קלום לינץ', שאבי אבותיו אגילר דה נארחה הוא מתנקש מספרד של המאה ה-15. באוקטובר 2012, חברת יוביסופט הודיעה שהסרט לא יופק יותר בידי סרטי סוני, אלא עם חברת "New Regency" ויופץ בידי פוקס המאה ה-20. בינואר 2013, התסריטאי מייקל לסלי נשכר לכתוב את התסריט לסרט, עם שכתובים נוספים מאת סקוט פרנק, אדם קופר וביל קולג'. באפריל 2014 נבחר הבמאי אלכס קורזל לביים את הסרט. שלב הצילומים החל באוגוסט 2015 ונמשך עד לינואר 2016.
הסרט זכה לביקורות שליליות מצד המבקרים והניב הכנסות נמוכות שנעו בין 75 ל-100 מיליון דולרים - בכך הפך לאחד מהסרטים הנכשלים של השנה.
סרטים באורך מלא > סרט לייב אקשן קצר > Assassin's Creed: Lineage

"Assassin's Creed: Lineage" ("אמונת המתנקש: שושלת יוחסין") הוא סרט קצר בן 36 דקות שנועד לקדם את המשחק "Assassin's Creed II". הסרט יצא בשלושה חלקים ביוטיוב, והיה לצעדיה הראשונים של יוביסופט בתעשיית הסרטים. הסרט משמש כפריקוול למשחק השני וחוקר את חיי אביו של אציו אודיטורה דה פירנצה, ג'ובאני אודיטורה ואת הקריירה שלו כמתנקש באיטליה של המאה ה-15. בעקבות ההתנקשות המסתורית בדוכס מילאנו גלצו מריה ספורצה בשנת 1476, ג'ובאני יוצא לגלות מי האחראי לכך, ועד מהרה הוא מגלה תאוריית קשר סבוכה יותר שתוכננה בידי הטמפלרים והעומד בראשם, רודריגו בורג'ה.
סרטים באורך מלא > סרטי אנימציה קצרים > Assassin's Creed: Ascendance

"Assassin's Creed: Ascendance" ("אמונת המתנקש: התעלות") הוא סרט קצר באנימציה שנוצר בשיתוף של סטודיו UbiWorkshop ויוביסופט מונטריאול, ואשר מגשר על הפערים שבין המשחק "Assassin's Creed II" ל-"Assassin's Creed: Brotherhood". הסרטון מתרחש בזמן אירועי "Brotherhood", ומראה את פגישתו של אציו עם אדם לבוש ברדס (שמתגלה בסוף הסרטון כלאונרדו דה וינצ'י) כדי לגלות מידע על צ'זארה בורג'ה. מרבית הסרטון סובב אחר סיפור הרקע של צ'זארה ועלייתו לכוח באיטליה, וקורותיו מסופרים בידי דה וינצ'י. הסרטון יצא בנובמבר 2010 עבור Xbox Live, PlayStation Store וחנות האייטונס.
סרטים באורך מלא > סרטי אנימציה קצרים > Assassin's Creed: Embers

"Assassin's Creed: Embers" ("אמונת המתנקש: גחלים") הוא סרט קצר בגרפיקת תלת-ממד בן 21 דקות שנכלל במהדורות האספנים והחותמת של "Assassin's Creed: Revelations". בהמשך, הוא יצא לחנות פלייסטיישן באפריל 2015. הסרטון משמש כאפילוג לסיפורו של אציו ומתאר את ימיו האחרונים אחרי שפרש מאחוות המתנקשים והקים משפחה. כאשר מתנקשת סינית מסתורית בשם שאו יון (שמופיעה גם ב-"Assassin's Creed Chronicles: China") מגיעה כדי לבקש את עזרתו ואת הכוונתו, על אציו להילחם כדי להגן על אהוביו בפעם האחרונה.
ביקורות והשפעה > מכירות

נכון לספטמבר 2019, סדרת המשחקים מכרה למעלה מ-140 מיליון עותקים, עם למעלה מ-95 מיליון שחקנים ברחבי העולם, דבר שהפך את זיכיון המשחקים הנמכר ביותר של חברת יוביסופט ולאחד מזיכיונות המשחקים הנמכרים ביותר של כל הזמנים. נכון לספטמבר 2022, היקף המכירות הכולל של סדרת המשחקים הניב כ-200 מיליון דולרים.
איסר טננבאום

| --- | --- |

איסר טננבאום בהופעה עם רוקפור
 לידה:  12 באפריל 1968 (בן 56) תל אביב
 שם לידה:  איסר טננבאום
 מוקד פעילות:  ישראלחיפה, ישראל
 תקופת הפעילות:  מ-1980
 סוגה:  רוק, רוק פסיכדלי, אינדי רוק
 חברת תקליטים:  Black Gold Records אן אם סי EarSay הד ארצי Rainbow Quartz Anova Music Cooking Vinyl USA
איסר טננבאום-אריאל (נולד ב-12 באפריל 1968) הוא מוזיקאי ישראלי, מתופף, יוצר, מלחין, מפיק מוזיקלי, מורה לתופים, מנטור, מנהל ובעלים של בית הספר למוזיקה ׳רוק סיטי׳ בחיפה. פעיל בעיקר בתחום הרוק. ברוב שנותיו המקצועיות בתעשיית המוזיקה בישראל פעל בתור מתופף ומייסד להקת רוקפור מאז הקמתה ב-1988 ועד אוגוסט 2016.
אלבומים

2024: myrtus
אלבומים בהם השתתף > עם להקת רוקפור

1998: פעם בחיים (עמיר לב)
2001: How To Be Shy‏ (שי נובלמן)
2004: Chameleon Mood Swing‏ (Lemmus Lemmus)
2005: Beautiful Life‏ (שי נובלמן)
2006: וניל (סיון שביט)
2007: רכבת לונה פארק (בית השנטי | מכללת Muzik)
2008: כיוונים חדשים (גדי אלטמן)
2009: קומוניקטיבי (נינט טייב)
2009: כל המקומות האלה (אלי רוזן)
2009: חדר (קרני פוסטל)
2009: Terry Poison‏ (Terry Poison)
2010: ביאליק (יובל ביאליק)
2010: משאלה (רמלה)
2012: Versions‏ (Dub Mentor)
2012: Sympathetic Nervous System‏ (Ninet Tayeb)
2013: Inner World: Remastered + Bonus EP (The Flying Baby)
2015: Bells In Our Stomachs‏ (Maya Johanna)
2015: ILOVEYOUSORRYPLEASEFORGIVEMETHANKYOU‏ (Old Man River)
2015: אנרגיה חלופית (רמלה)
2016: Sirk‏ (Bassam Beroumi)
2023: סיבוב ההופעות של הגולם מפראג (אריאל הורוביץ)
אלבומים בהם השתתף > אלבומים/סינגלים בהם התארח

2001: תולדות המים (דני סנדרסון)
2003: About A Bird‏ (Peachfuzz)
2006: אפרת בן צור (אפרת בן צור)
2008: עבודה עברית 2 (אפרת בן צור)
2009: Remember‏ (Yair Yona)
2010: זהו לא שמי האמיתי (Hepi)
Allergy To Consciousness :2010
2011: אוהלים אדירים | מוזיקאים למען שינוי סדר העדיפויות (רמלה)
2012: After The End‏ (Lunacidal Tendencies)
2012: Look At I‏ (Dana Levy)
2012: כל פעם (יגאל בשן)
2012: אל תסעי מכאן (ניר אריאל)
2012: טיול קצר (ניר אריאל)
2012: Johnny‏ (Dub Mentor feat. Anna Domino)
2012: Twist In My Sobriety‏ (Dub Mentor feat. Lidwine)
2012: Want You More‏ (Dub Mentor feat. Jill Caplan)
2013: Little Girl‏ (Elad Jacob)
2014: Crazy Times‏ (Amitay Band)
2014: Summer Girl‏ (יגאל כרמל)
2014: Obsession‏ (Dub Mentor feat. Stephen Mallinder)
2014: Guns of Brixton‏ (Dub Mentor feat. Yan Jun)
2014: .Love etc‏ (Dub Mentor feat. Karni Postel & Geva Alon)
2016: Synaesthesia/Angels ‏ (Dub Mentor feat. Tal Weiss)
2020: סיפורים לטוטו (מלי שלום)
2021: The Killing Angel‏ (שי נובלמן)
חייו הפרטיים

איסר מתגורר בעיר חיפה מאז שנת 2014 יחד עם זוגתו הדס.
איסר מחזיק בשני תארים אקדמאיים. תואר ראשון BA במדעי המדינה וערבית מאוניברסיטת בר-אילן, ותואר שני MSc במינהל בתי מלון מאוניברסיטת FIU, מיאמי, פלורידה, ארצות הברית.
איסר הוא רץ למרחקים ארוכים ומרתוניסט פעיל בתחרויות רשמיות בארץ ובעולם. בפברואר 2024 סיים לראשונה מרחק אולטרה-מרתון (50K) במסגרת ׳מרתון ארץ ים המלח׳.
הערות שוליים

↑  ביוגרפיה, דודי לוי האתר הרשמי
| רוקפור |
| --- | --- | --- |
אלי לולאי • ברוך בן יצחק • מרק לזר • יקי גני
אמיר צורף • יוני טננבאום • נעם לדרמן • איסר טננבאום • איתמר לוי
| אלבומי אולפן | רשת פרפרים (1991) • האיש שראה הכל (1995) • בחזרה לשבלול (1996) • Supermarket‏ (2000) • One Fantastic Day‏ (2001) • Nationwide‏ (2004) Memories of the Never Happened‏ (2007) • העולם המופלא (2010) • Too Many Organs‏ (2013) • ארץ עיר (2020) |  |
| אלבומי אוסף | Another Beginning‏ (2002) • !For Fans Only‏ (2003) • For Fans Only! 2‏ (2013) |  |
| אלבומי הופעה | רוקפור בהופעה (1999) |  |
| --- | --- |
בקרת זהויות :  NLI: 987007305229305171  VIAF: 299443801   WorldCat (עם VIAF): 299443801
איננה

| --- | --- |

דמותה של איננה על גבי כד, נמצא בעיר לרסה ומתוארך לתחילת האלף השני לפנה"ס. מוזיאון הלובר
 תרבות:  הדת השומרית 
 אלים מקבילים:  Ninegal, Venus, עשתרת, Manungal, אשתר 
 אב:  סין 
 אם:  נינגל 
 אחים:  אותו, ארשקיגל 
 בן או בת זוג:  דומוזיד, אנו, Zababa 
 צאצאים:  Shara 
 
במיתולוגיה השומרית, איננה היא מלכת השמיים והארץ, אלת האהבה, המין, הפריון והמלחמה, אחראית על כוכב השחר, פטרונית הזונות ופטרוניתה של העיר ארך. דמותה היוותה השראה לאישתר האכדית, המוכרת יותר.
חשיבותה

השם 'איננה' הוא כפי הנראה קיצור של 'נינאנה', שפירושו בשומרית "מלכת השמיים" (או "גבירת השמיים"). איננה נחשבה אחראית על צמיחת היבולים ופריון החיות ועל פוריות בני האדם. בעקבות מסעה לשאול (ראו להלן) יוחסה לה גם האחריות לגרימת מוות שלא בעיתו ולידה מחדש. כך, מלבד תפקידה כמלכת השמיים והארץ, היא שלטה גם בעולם אשר מתחת לארץ.
איננה היא האלה החשובה ביותר במיתולוגיה השומרית, ושני קווי אופי מנוגדים שולטים בדמותה:
אלת האהבה החושנית המייצגת את הפריון - מתגלמת בכוכב הערב.
אלת המלחמה המייצגת את המוות - מתגלמת בכוכב הבוקר.
ניגודים אלה בדמותה של איננה משקפים את מארג החיים והמוות בהתאם לפריחה או לקמילה בטבע.
בדמותה כאלת פריון, איננה מזוהה עם אהבה חושנית, אך לא עם נישואים. כך למשל, באפוס "עלילות גילגמש", הגיבור מונה שורה של מאהבים ובעלים שהיו לה ואת הסוף המר שפקד אותם.
חשיבותה של איננה במיתולוגיה השומרית משתקפת בקשרי המשפחה עם האלים החשובים ביותר בפנתיאון. איננה היא אחותם של אותו (Utu), אל השמש, ושל ארשכיגל (Ereshkigal), אלת המוות והשאול. כמו כן, היא מופיעה בטקסטים רבים כרעייתו של האל תמוז, אל הרועים של העיר ארך. במספר מיתוסים היא נתפסת כבתם החשובה ביותר של ננה (Nanna) אל הירח, ונינגל אשתו, פטרוני העיר השומרית אור. ואולם, במסורות אחרות שהשתרשו יותר במיתולוגיה הבבלית המאוחרת, היא נזכרת לעיתים כבתו או רעייתו-פילגשו של אנו (An) אל השמיים. במסורת אחרת היא מתוארת כבתו של אנכי אל החוכמה.
נשיותה של איננה

מטבע הדברים, האלות של המזרח התיכון הקדום מילאו תפקיד נקבי והגדירו את ה"נשי" במשפחה, בתרבות ובחברה. הן מופיעות בהקשרים של לידה ובריאת האדם ובדרך כלל הן פטרוניות של תחומים המאפיינים נשים בתרבות השומרית, כמו: טוויה, אסמים, עדרי כבשים, שיכר וכתב. איננה יוצאת דופן בהקשר זה: על אף שהיא אלה-נקבה, היא מתאפיינת בחציית הגבולות שהציבה החברה לנשים במסופוטמיה: היא מוצגת כאלת מלחמה אכזרית, כאשר בחברה פטריארכלית אלימות אינה מצויה בתחום הנשי.
על אף שיש לאיננה ילדים, אין היא מתוארת כאם כמו אלות אחרות, אלא דווקא כמאהבת. היא משמשת כפטרונית הזונות וגם המיניות שלה קיצונית ואינה יודעת שובע.
בשירי החיזור השומריים איננה מוצגת כנערה שממלאה את כל התפקידים כמצופה, כלומר היא אינה נענית לחיזור בקלות, אינה ממרה את פי הוריה ואחיה, והיא ממתינה ככל נערה להצעת נישואים. אך כשמתממשים הנישואים אין היא הופכת לדמות אם ואינה מקבלת חובת אשת איש, ומכאן גם חוסר המנוח שלה: היא יוצאת למסעות ומשתמשת במיניות שלה, בהשפעתה ובעורמתה כדי לחצות את הקווים הנורמטיביים בין נשים וגברים.
האטריבוטים של איננה

איננה מופיעה באמנות המסופוטמית כשהיא עומדת על לביאה/לביאות, בידיה סמלי שלטון - שרביט וטבעת, על ראשה כובע קרניים המציין אלוהות בכירה, ראשה עשוי בתסרוקת 'תלתלי חתחור' והיא מלווה בינשוף החכם, החיה המיוחסת לה. עמוד שער עשוי קנים המכופף בחלקו העליון בצורת תלתל מייצג אותה. הכוכב שלה היה נוגה (ונוס) ובאמנות הוא מופיע בצורה של כוכב בעל שמונה קרניים.
איננה במיתוסים ובספרות השומרית > איננה ועץ ההחולופו (Huluppu-tree)

במיתוס זה, אל החוכמה והמים המתוקים, אנכי, מפליג לעולם המתים (השאול). סערה אדירה מתחוללת בנתיב המסע של הספינה ורוח עוקרת משורשיו עץ אשר צמח על שפת נהר הפרת.
עץ החולופו ניצל בזכות האלה איננה שעוברת באזור ושותלת אותו בגנה הקדוש. האלה מטפחת את העץ ומקווה להכין ממנו בבוא היום כס-מלכות ומיטה. ואולם הנחש הארסי, הנשר המיתולוגי אנזו והעלמה לילית משתלטים על העץ ובונים בו את ביתם. בצערה הרב איננה כורעת לצד העץ ומבקשת עזרה מאחיה אותו, אל השמש, שאינו חש לעזרתה. לאחר מכן היא פונה לגילגמש השומע את קריאתה, עוטה את שריונו ומגרש את החיות. הוא הורג את הנחש הארסי, מבריח את הנשר ואת לילית, עוקר את העץ ובונה לאיננה כס מלכות ומיטה מהעץ.
איננה במיתוסים ובספרות השומרית > איננה ואדון החכמה

על פי מיתוס זה, איננה חפצה להרבות את שגשוג עירה, ארך, ולעשותה למרכז התרבות של שומר. לשם כך מחליטה האלה ללכת לארידו, המרכז העתיק של תרבות שומר, בו התגורר האל אנכי, אדון החכמה, המופקד על ה"מה" (me, אותות האלוהות) ולהתחבר לחוכמתו.
כטוב לבם בשיכר מציע אנכי לבתו איננה את כל כוחות השמיים והוא מעניק לה את ה-me האלוהיים. לאחר שהאל אנכי מתפכח משכרונו, הוא מתחרט על נדיבותו ושולח את משרתו איסימוד (Isimiud) להשיבם. איננה מצליחה, בעזרתה של נינשובור (Ninshubur), העוזרת הנאמנה שלה, להביא את כל המתנות לעיר ארך. לאנכי לא נותר אלא להשלים עם העניין ולברך את העיר, וכך מביאה איננה לעליית ערכה של העיר ארך ולמיקומה כמרכז התרבות והדת של מסופוטמיה הקדומה.
איננה במיתוסים ובספרות השומרית > איננה ושוכלתודה

מיתוס נוסף על האלה איננה, שלא שרד בשלמותו, מספר עליה ועל גנן חרוץ בשם שוכלתודה. הגנן, המנסה לשווא לגדל צמחים, סובל מרוחות הזעף שמייבשות את מעשי ידיו. לאחר היוועצות עם גורמי השמיים הוא נוטע עץ כדי להגן על גינתו. במהלך מסעותיה אל ההרים הגיעה האלה איננה אל העץ ששוכלתודה נטע. היא הייתה עייפה מהמסע ונרדמה בצילו, והגנן פשט מעליה את בגדיה ובעל אותה בשנתה.
כשהאלה התעוררה וגילתה מה קרה היא התמלאה חימה ושילחה מכות על הארץ, הראשונה שבהן - מכת דם. היא הכריזה שלא תשקוט עד אשר תמצא את האיש שחילל כבודה.

”אִינַנַה, בגלל ערוותה, מה עוללה!
כל בארות הארץ דם מילאה,
כל הבוסתנים והגנים בארץ רוו דם.
ויהי בבוא העבדים לקושש עצים, לא שתו אלא דם,
ויהי בבוא השפחות למלא מים, לא מילאו אלא דם.”
הגנן שמע לעצת אביו, זנח את שדהו ומצא לו מקלט. האלה איננה. שלא הצליחה למצוא את האיש, פנתה לעזרתו של האל אנכי, שהסגיר לידיה את הגנן. הגנן ביקש לחוס על חייו, אך האלה לא סלחה לו.
סוף העלילה לא נשתמר, אך ייתכן שניתן להסיק מה היה גורלו של הגנן על פי המסופר בעלילות גילגמש. גילגמש מונה את סופם המר של מאהביה של איננה; אחד ממאהבי האלה הוא גנן בשם אישולנו, ועל פי דבריו של גילגמש, איננה הפכה אותו לחולד.
איננה במיתוסים ובספרות השומרית > נישואי איננה ותמוז

נוסף על מיתוסים, דמותה של איננה מככבת גם בשירי אהבה שומריים. שירים אלה מתארים את אהבתם של האל תמוז (דומוזי) והאלה איננה, חיזוריהם והתייחדותם. חוקרים משערים, כי שירים אלה קשורים לטקס הפולחני של "נישואי הקודש". בטקס זה, המלך, המייצג את האל תמוז, נושא לאישה את הכוהנת, המייצגת את האלה איננה.
לפי האמונה השומרית, איננה התייחדה עם תמוז מדי שנה, בטקס נישואי הקודש, שהתקיים בראש השנה השומרי. יום זה נחשב ליום אשר בו "נחרצו הגורלות בשמיים", ומטרת הטקס הייתה לעורר את התחדשות הצמחייה עם רדת גשמי החורף, להבטיח את פריון הארץ, וכנראה גם את שלומו והצלחתו של המלך. התייחדותם של איננה ותמוז סימלה, על פי המשוער, פרץ אהבה ופריון בו פורסת האלה את חסותה על המלך הצעיר והוא מבטיח את פריונה של האלה ושל האדמה בתמורה.
שירי האהבה התאפיינו בלשון ציורית עשירה, דימויים ומטפורות הבאים לידי ביטוי בשני מישרים בו זמנית - הרובד הארוטי, החיבור בין גבר לאישה; והרובד של פריון האדמה. יש העומדים על הדמיון הלשוני והסגנוני בין שירים אלו למגילת שיר השירים.
אחד השירים פותח בדו-שיח בין אותו, אל השמש ואחיה של איננה, ובין האלה איננה עצמה. אותו מנסה להשיא אותה לתמוז הרועה, ואיננה מעדיפה דווקא את האיכר. בסופו של דבר משכנע הרועה את איננה להינשא לו, לאחר שהוא מונה את מעלותיו.
איננה במיתוסים ובספרות השומרית > קינות שומריות על דמוזי המת

הקינות על מותו של תמוז קשורות בקשר ישיר למותו הטרגי של תמוז כמסופר בעלילת "ירידת איננה לשאול", והן מתארות בהרחבה את לכידתו של דמוזי בידי שדי השאול, את העינויים שעבר ואת הריגתו. מטרת הקינות הייתה לעורר את אל הצמחייה, דמוזי, לקום לתחייה במועד שיועד לו לעלות מן השאול, להפרות את הצומח ולהביא שפע לארץ.
קינות אלו נכתבו בניב מיוחד, הוא ניב "האמסל", שמשמעו בשומרית "המעודן". ניב זה נחשב לניב נשי, והוא נמצא בעיקר בשירי האהבה, בקינות שנאמרו מפי נשים, במשלי חוכמה אחדים ובכמה מזמורים. לניב האמסל קווים מיוחדים באוצר המילים שלו, בהגייה של העיצורים ובנטייה לכתוב את המילים בדרך פונטית.
בקינות על דמוזי, בולט קולן של הנשים המקוננות, המייצגות שלוש נשים בחייו של דמוזי: אשתו, האלה איננה, אחותו גשתננה ואימו האלה נינסון. הקינות נותנות ביטוי לאבל על מות תמוז ועל השממה שבאה לעולם עם רדתו של האהוב שאולה.
פולחן הנשים המבכות את התמוז (יחזקאל ח, יד), מקורו בדת השומרית העתיקה. הפולחן היה נפוץ עוד מימי קדם במסופוטמיה והתפשט אל רוב עמי המזרח התיכון הקדום, לרבות הכנענים ושאר תושבי סוריה וארץ ישראל.
איננה במיתוסים ובספרות השומרית > דמותה של איננה בעלילות גילגמש

באחת מן האפיזודות באפוס הגדול עלילות גילגמש, מתוארת פרשת אהבים בלתי ממומשת בין גילגמש לבין איננה. על פי האפוס, איננה מנסה לשכנע את גילגמש להינשא לה ומבטיחה לו הבטחות מרובות בתמורה. גילגמש מוכן לקיים איתה את טקס "הנישואים הקדושים", כלומר, לשכב איתה ולהגיש לה מנחות, אבל לא לשאת אותה לאישה, מכיוון שכל מאהביה נדונו לסוף אכזרי בלא עת.
כחלק מסירובו של גילגמש להינשא לאיננה, הוא מורד בה ומטיח בה קללות נועזות. איננה הפגועה פונה לאביה אנו, אל השמיים, ומבקשת שגילגמש ייענש. כדי להענישו נשלח הפר השמימי להילחם בגילגמש, והאחרון נעזר באנכידו, רעו הטוב, כדי להרוג את המפלצת. בעקבות ניצחונו מקללת אותו איננה, ובהחלטת מועצת האלים, ובראשם אנליל, נקבע שעל אנכידו למות במקומו של גילגמש.
בעקבות מות ידידו יוצא גילגמש למסע בו הוא מבקש לקנות לעצמו חיי נצח ולברוח מהמוות הבלתי נמנע. במהלך מסעו פוגש גילגמש בשידורי, המוזגת האלוהית, המנסה להניאו מלהמשיך בדרכו כדי שישלים עם גורלו וינסה לחיות את חייו באושר ובהשלמה.